cyanic-selkie/wikianc huggingface dataset:
Սերգեյ Իգնաշևիչ
Կարիերան հավաքականի կազմում
2006 թվականի աշխարհի առաջնության ընտրական փուլում Իգնաշևիչը մասնակցում է 7 հանդիպման։ Ռուսաստանի հավաքականը չի կարողանում անցնել առաջնության եզրափակիչ փուլ, իսկ ազգային հավաքականի պաշտպանությունը լրագրողների կողմից բազմիցս արժանանում է կոպիտ քննադատությունների` հատկապես Պորտուգալիայի ազգային հավաքականի դեմ խաղից հետո, որի ժամանակ Ռուսաստանի հավաքականը կրում է իր պատմության ամենախոշոր պարտությունը ։ Եվրոպայի առաջնության ընտրական փուլի սկզբում Սերգեյը համարվում էր հավաքականի հիմնական պաշտպաններից մեկը, սակայն Դենիս Կոլոդինի առաջընթացից հետո հիմնական կազմում մրցակցություն է առաջանում ։ Իգնաշևիչը մասնակցում է խաղերի մեծ մասին, սակայն ընտրական փուլի վերջնամասում Իսրայելի ազգային հավաքականի դեմ կարևոր խաղից հետո նա կրկին արժանանում է բուռն քննադատությունների` ոչ համոզիչ խաղի համար , ինչի արդյունքում Սերգեյը մյուս խաղը անցկացնում է պահեստային նստարաններին ։ Այնուամենայնիվ Ռուսաստանի հավաքականին հաջողվում է հայտավորվել առաջնության եզրափակիչ փուլին։
2008 թվականի Եվրոպայի առաջնությունում Կոլոդինը և Իգնաշևիչը համարվում էին հավաքականի հիմնական կազմի պաշտպանները ։ Ռուսաստանի հավաքականի առաջին՝ Իսպանիայի ազգային հավաքականի դեմ խաղում Գուս Հիդինգը պահեստային նստարաններին է թողնում և Իգնաշևիչն և ինչպես հավաքականում այնպես էլ՝ ԲԿՄԱ-ում նրա խաղընկերներ Բերեզուցկի եղբայրներին, ինչը մեծ դժգոհություններ է առաջացնում լրագրողների և որոշ ֆուտբոլիստների շրջանում и некоторых футболистов : Ռուսաստանի հավաքականը չկարողանալով պատասխան տալ Դավիդ Վիլյայի հետ-տրիկին՝ պարտվում է 1-4 հաշվով։ Հաջորդ՝ Հունաստանի հավաքականի դեմ խաղում Իգնաշևիչը Դենիս Կոլոդինի հետ դուրս է գալիս խաղադաշտ մեկնարկային կազմում և իր ցուցադրած խաղի համար արժանանում է բազմաթիվ բարձր գնահատականների ։ Առաջնության խմբային փուլի վերջին խաղում Հիդինգը դուրս է բերում խաղադաշտ պաշտպանների այդ նույն զույգին և ամենևին էլ չի սխալվում. շվեդների դեմ խաղում Ակինֆեևի դարպասը «չոր» է մնում, իսկ Արշավինի և Պավլուչենկոյի գոլերը պարգևում են Ռուսաստանի հավաքականին փլեյ օֆֆ փուլի ուղեգիր ։ 1/4 եզրափակչում Ռուսաստանի հավաքականի մրցակիցն է դառնում Նիդերլանդների ֆուտբոլի ազգային հավաքականը, որի դեմ խաղը դառնում է Ռուսաստանի հավաքականի պատմության մեջ լավագույնը. հավաքականը ավելացված ժամանակում շշմեցուցիչ հաղթանակ է տանում և անգամ խաղից հետո Դենիս Կոլոդինը Իգնաշևիչին ներկայացնում է, որպես առաջնության լավագույն ֆուտբոլիստ ։ Կիսաեզրափակչում կայացած Իսպանիայի հավաքականի դեմ խաղը Սերգեյի խաղընկեր Դենիսը բաց է թողնում որակազրկման պատճառով և նրա փոխարեն այդ խաղում խաղադաշտ է դուրս գալիս շուրջ մեկ ամիս վնասվածքի պատճառով բաց թողած Վասիլի Բերեզուցկին ։ Իսպանիայի հավաքականը հաղթում է Ռուսաստանի հավաքականին 3-0 հաշվով։ Խաղից հետո բազմիցս նշվում է, որ անհաջող խաղի պատճառներից մեկը հիմնական կազմում եղած կորուստներն էին ։ Երրորդ տեղի համար պայքարը չի կայանում և Ռուսաստանի հավաքականը Թուրքիայի հավաքականի հետ կիսում է բրոնզե մեդալները։ Եվրոպայի առաջնության շրջանակներում ցուցադրած խաղի շնորհիվ Իգնաշևիչի ծառայություններով կրկին սկսում են հետաքրքրվել արտերկրյա ակումբներ ։ Իգնաշևիչը մասնակցում է ՀԱՀ-ում կայանալիք աշխարհի առաջնության որակավորման փուլի բոլոր տաս խաղերին առանց փոխարինվելու. 2009 թվականի սեպտեմբերի 5-ին Սերգեյը հավաքականի կազմում իր 50-րդ հանդիպումն է անցկացնում հենց այդ փուլի շրջանակներում կայացած Լիխտենշտայնի ազգային հավաքականի դեմ խաղում ։ Խաղն ավարտվում է Ռուսաստանի հավաքականի 3-0 հաշվով հաղթանակով։ Խմբում Ռուսաստանի հավաքականը զբաղեցնում է երկրորդ հորիզոնականը և խմբերի երկրորդ հորիզոնականների եզրափակչային փուլի ուղեգրերի համար ընթացող պայքարում զիջում է Սլովենիայի հավաքականին ։ Եվրո-2012-ի ընտրական փուլում Իգնաշևիչը պաշտպանությունում Ալեքսեյ Բերեզուցկու հետ խաղալով՝ մասնակցում է 9 խաղի և դառնում է մեկ գոլի հեղինակ. ազգային հավաքականը դուրս է գալիս առաջնության եզրափակիչ փուլ՝ խմբում առաջին հորիզոնականը զբաղեցրած։ Առաջնությունից առաջ հավաքականի կազմում Վասիլի Բերեզուցկին վնասվածք է ստանում և պաշտպանության կենտրոնում նրա խաղընկերն է դառնում Վասիլիի զույգ-եղբայր Ալեքսեյը ։ Սերգեյը խմբային փուլում մասնակցում է հավաքականի բոլոր երեք խաղերին, սակայն հավաքականը լքում է պայքարը՝ խմբից դուրս մնալով։
2014 թվականի աշխարհի առաջնության ընտրական փուլում Ռուսաստանի հավաքականը իր խմբում զբաղեցնում է առաջին հորիզոնականը, իսկ Իգնաշևիչը կրկին որպես հավաքականի հիմնական կազմի ֆուտբոլիստ այդ փուլում մասնակցում է 10 խաղերից 9-ին։ Եզրափակիչ փուլում կայացած Ալժիրի հավաքականի դեմ խաղը դառնում է Սերգեյ Իգնաշևիչի համար հավաքականի կազմում 100-րդը, սակայն ընդհանուր առմամբ Իգնաշևիչի համար առաջին աշխարհի առաջնությունում հավաքականը ցուցադրում է թույլ ֆուտբոլ և խմբում զբաղեցնում է վերջին՝ 4-րդ հորիզոնականը։
Բելառուսի ազգային հավաքականի դեմ ընկերական խաղից հետո, 2015 թվականի հունիսի 7-ին՝ Սերգեյը «ծանր սուր շնչառական սինդրոմի» ախտորոշմամբ տեղափոխվում է հիվանդանոց։ Սերգեյի «ավելորդ» տաքությունը մնում է նրա հետ մինչև անգամ հավաքականի կազմում կայանալիք խաղից մի քանի օր առաջ, սակայն նա հավաքականի մարզչական կազմի հետ համատեղ որոշում է կայացնում մասնակցել այդ խաղին։ Այնուամենայնիվ հիվանդության պատճառով Սերգեյը բաց է թողնում հավաքականի մյուս՝ 2016 թվականի Եվրոպայի առաջնության որակավորման փուլի շրջանակներում կայացած Ավստրիայի ազգային հավաքականի դեմ խաղը ։ 2015 թվականի սեպտեմբերի 8-ին, Լիխտենշտայնի ազգային հավաքականի դեմ խաղում Սերգեյը Իգնաշևիչը կրկնում է հավաքականի նախկին ֆուտբոլիստ Վիկտոր Օնոպկոյի ռեկորդը՝ հավաքականի կազմում մասնակցելով իր 110-րդ խաղին (այդ խաղերի թվում է նաև 2012 թվականին կայացած Լիտվա - Ռուսաստան հանդիպումը, որը ընդգրկված է ՖԻՖԱ-ի պաշտոնական խաղերի ցանկում ): Արդեն հաջորդ խաղում Սերգեյը Մոլդովայի հավաքականի դեմ խաղում դառնում է գոլի հեղինակ և հավաքականի կազմում հեղինակած իր 8 գոլերի շնորհիվ դառնում է հավաքականի պատմության ամենաարդյունավետ պաշտպանը, իսկ 2015 թվականի նոյեմբերի 17-ին Խորվաթիայի ազգային հավաքականի դեմ խաղի վերջնամասում փոխարինվելով և խաղադաշտ դուրս գալով՝ Սերգեյը արդեն գերազանցում է այդ նույն Օնոպկոյի ռեկորդը (բացի հավաքականի կազմում անցկացրած 109 խաղերի Վիկտոր Օնոպկոն ԽՍՀՄ-ի ազգային հավաքականի կազմում մասնակցել էր նաև 4 հանդիպման, սակայն դա էլ չի «փրկում» նրան և Սերգեյը իր 114-րդ խաղում այդ ընդհանուր հաշվարկով գրանցած ռեկորդն էլ է գերազանցում) ։ Իգնաշևիչը կրկին չի զիջում իր տեղը հավաքականի հիմնական կազմում և մասնակցում է Եվրո-2016-ի ընտրական և եզրափակիչ փուլերի բոլոր խաղերին. Ռուսաստանի հավաքականը դուրս է գալիս առաջնության եզրափակիչ փուլ ընտրական փուլի իր խմբում առաջին հորիզոնականը զբաղեցրած, սակայն եզրափակիչ փուլում կրկին թույլ խաղ է ցուցադրում և խմբում զբաղեցնում է վերջին հորիզոնականը։ Վալերի Կարպինի կարծիքով, Իգնաշևիչը հավաքականի այն միակ ֆուտբոլիստներից մեկն էր, ով հավաքականի համար անհաջող առաջնությունից հետո չուներ որևէ դժգոհություն կապված թիմի հետ ։ Եվրո-2016-ի ավարտից հետո Սերգեյը հայտարարում է հավաքականի կազմում իր կարիերայի ավարտի մասին, սակայն հավաքականի նոր գլխավոր մարզիչ Ստանիսլավ Չերչեսովը Սերգեյի հետ ունեցած զրույցից հետո հայտարարում է, որ ֆուտբոլիստը «չի բացառում իրեն հավաքականի հիմնական կազմից, սակայն պատրաստ է իր ճանապարհը զիջել երիտասարդ ֆուտբոլիստներին» ։
Խաղաոճ
Կարիերայի սկզբում Իգնաշևիչը հիմնականում խաղում էր որպես կամ աջ պաշտպան կամ էլ հենակետային կիսապաշտպան, սակայն հետո նա սկսում է հանդես գալ բացառապես կենտրոնական պաշտպանի դիրքում։ Իգնաշևիչի ուժեղ կողմերից առանձնացնում են իր կոշտությունը, համարձակությունը՝ գնդակի համար ընթացող պայքարներում և գրոհը առաջին փոխանցմամբ սկսելու կարողությունը ։ Սերգեյի գլխավոր թերությունը բարձր արագության բացակայությունն է , սակայն նա լրացնում է այդ բացը խաղը կարդալու և ճիշտ դիրքեր ընտրելու իր զարգացած կարողություններով ։ Այսպես է բնութագրել պաշտպանին Ռուսաստանի ֆուտբոլի ազգային հավաքականի նախկին գլխավոր մարզիչ Դիկ Ադվոկատը. "«Իգնաշևիչը կարող է խաղալ աշխարհի լավագույն ակումբերից ցանկացածում։ Ինչպես է նա կարդում խաղը, ինչպես է աշխատում գնդակի հետ։ Ես ուղղակի խոսքեր չունեմ»"
Իգնաշևիչը ունի լավ ձևավորված հարված և նրա կատարմամբ տուգանային հարվածները վտանգավոր են անգամ, եթե հարվածը նշանակված է հեռու տարածություններում. օրինակ 2001 թվականին դեռևս որպես «Լոկոմոտիվի» ֆուտբոլիստ, Սերգեյը «Տիրոլի» դեմ խաղում գոլի հեղինակ է դառնում 35 մետրից կատարած տուգանային հարվածի շնորհիվ ։ Իր ամբողջ կարիերայի ընթացքում նա 28 գոլ է հեղինակել հենց տուգանային հարվածներից ։ Նրա հաղթաթղերից է համարվում նաև խաղը գլխով, ինչի մասին փաստում է վիճակագրությունը, ըստ որի նա իր ամբողջ կարիերայի շրջանակներում գլխով կատարած հարվածներով դարձել է 23 գոլի հեղինակ։ Հենց այդ պատճառով նրան կարելի է հաճախ տեսնել մրցակցի տուգանային հրապարակում՝ անկյունայինների և ստանդարտ դիրքերի իրացման ժամանակ ։ Իգնաշևիչը վատ չէ նաև 11 մետրանոց հարվածներից. կարիերայի ընթացքում տասնմեկմետրանոց հարվածներից նրան հաջողվել է հեղինակել 12 գոլ ։
Իգնաշևիչը ունի առաջատարի որակներ, մարտիկի բնավորություն և հաճախ է կառավարում թիմի ֆուտբոլիստներին, ոգևորելով կամ էլ հակառակը՝ նախատելով ։ Նա մշտապես աչքի է ընկել իր նպատակասլացությամբ և մարզումների հետ կապված պարտաճանաչությամբ, ինչը Յուրի Սյոմինի կարծիքով թույլ է տալիս Սերգեյին խաղալ բարձր մակարդակի վրա երկար ժամանակով ։
Անձնական կյանք
Իգնաշևիչը հայտնի է բազմաթիվ բարեգործական շարժումներում ունեցած իր ներդրումներով ։ Օրինակ, 2011 թվականի օգոստոսին նա աճուրդի է դնում հայտնի ֆուտբոլիստների մեծ քանակությամբ խաղային մարզաշապիկներ և ստացված գումարը նվիրաբերվում է ծանր հիվանդություններով տառապող երեխաների բժշկական միջամտության ֆոնդին ։ Սերգեյը անհատական բարեգործություն է անում Վլադիմիր Գրանատի հետ Եվրո-2016-ից մի քանի ամիս առաջ. բարեգործական ֆոնդ բացելով՝ նա նվիրաբերում է հավաքված գումարը որբ երեխաների օգնության համար ։ 2009 թվականին ֆուտբոլիստը բացում է իր պաշտոնական կայքը՝ «ignashevich.com» հղմամբ։ Կոնֆերենցիայի հետ համագործակցության արդյունքում այդ կայքով նա շփվում է հաստատում իր երկրպագուների հետ, սակայն 2013 թվականին նա հայտարարում է կայքի փակման մասին, ինչի պատճառը նրա ծանրաբեռնվածությունն էր և զբաղվածությունը ։ Սերգեյը շատ հազվադեպ է հարցազրույցներ տալիս, ինչի համար նրան տվել են «Մեծն համր» մականունը ։
Ազատ ժամանակ Սերգեյը սիրում է գրքեր կարդալ ։ Նա նաև մեծ սեր ունի թատրոնի նկատմամբ։ Իգնաշևիչի խոսքերով, իր լավագույն ֆուտբոլային ընկերներն են Եվգենի Ալդոնինը, Դեյվիդաս Շեմբերասը և Կոնստանտին Զիրյանովը ։ Պավել Մամաևը հայտարարել է, որ Սերգեյը ամենախելացի ֆուտբոլիստն է, որի հետ ինքը երբևէ շփվել է ։ Իգնաշևիչին բնութագրում են որպես ընտանիքի և հանգիստ մարդ ։ Իգնաշևիչին հաճախ հիշատակում են նաև ֆուտբոլին վերաբերվելու իր պրոֆեսիոնալ մոտեցման համար ։
Ակումբային
«Լոկոմոտիվ» (Մոսկվա)
ԲԿՄԱ (Մոսկվա)
Հավաքականի կազմում
Ռուսաստանի հավաքական
Արտաքին հղումներ
Կատեգորիա:ԲԿՄԱ Մոսկվայի ֆուտբոլիստներ Կատեգորիա:Ռուսաստանի հավաքականի ֆուտբոլիստներ Կատեգորիա:Լոկոմոտիվ Մոսկվայի ֆուտբոլիստներ Կատեգորիա:Ռուս ֆուտբոլիստներ Կատեգորիա:Ֆուտբոլի պաշտպաններ Կատեգորիա:Ռուսաստանի սպորտի վաստակավոր վարպետներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Ռուսաստանի Պրեմիեր Լիգայի խաղացողներ Կատեգորիա:ՈՒԵՖԱ Եվրո 2012-ի ֆուտբոլիստներ
Գաջի-Ալիլու (այլ գյուղ)
Գաջի-Ալիլու, գյուղ Արևելյան Հայաստանի Ելիզավետպոլի նահանգի Արեշի գավառում ։
Բնակչություն
1908 թվականին գյուղն ունեցել է 87 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Սերոբի ծառը (ֆիլմ)
Սերոբի ծառը, ռեժիսոր Հովիկ Հախվերդյանի 1978 թվականին «Երևան» կինոստուդիայում նկարահանված հայկական ֆիլմ։
Սյուժե
Տարեց ընկերները հավաքվում են՝ վերջին հրաժեշտը տալու իրենցից մեկին ։ Սակայն ծանր հիվանդ Սերոբի վերջին ցանկությունն է ընկերների հետ մեկ անգամ ևս գնալ քաղաքից դուրս գտնվող «Ոսկան աղբյուրի» մոտ և հանգստանալ այնտեղ գտնվող ծառի տակ։
Արտաքին հղումներ
Կատեգորիա:1978 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Հովիկ Հախվերդյանի ֆիլմեր
Չելսի (ֆուտբոլային ակումբ)
Չելսի (Chelsea Football Club; անգլերեն արտասանությունը՝ ), մասնագիտացված ֆուտբոլային ակումբ Լոնդոնի արևմուտքից, որը հանդես է գալիս անգլիական Պրեմիեր Լիգայում։ Ակումբը հիմնադրվել է 1905 թվականի մարտի 10-ին և իր պատմության մեծ մասը անց է կացրել Անգլիայի բարձրագույն դիվիզիոնում։
Ակումբի առաջին խոշոր հաջողությունը 1954-55 մրցաշրջանն էր, երբ նրանք հաղթեցին իրենց առաջին առաջնությունը։ «Չելսին» հաղթել է մի քանի առաջնություններում 1960-ական և 1970-ականներին, սակայն դրանից հետո խոշոր հաղթանակներ չի ունեցել, մինչև 1997 թ.: Վերջին տասնամյակը եղել է «Չելսիի» ամենահաջողակ շրջանը նրա պատմության մեջ, որը երբեմն անվանում են Աբրամովիչի դարաշրջան։ Այս տասնամյակում Չելսին հաղթել է Պրեմիեր լիգայի 2005, 2006 և 2010 մրցաշրջանները, և առաջին անգամ հասել Չեմպիոնների Լիգայի եզրափակիչ, որտեղ սակայն տասնմեկ մետրանոցներով պարտություն են կրել «Մանչեսթեր Յունայթեդ»-ից։ Սակայն դա չխանգարեց ակումբին 2012 թվականին հաղթել Չեմպիոնների Լիգան, իսկ 2013 թվականին՝ նաև Եվրոպայի Լիգան։
Չնայած իրենց անվանը, ակումբը Լոնդոնի Չելսի թաղամասից չէ, այլ նրան հարևան Ֆուլհեմ թաղամասից։ Ակումբի մարզադաշտն է «Սթեմֆորդ Բրիջը», որը կարող է տեղավորել մինչև 42.000 հանդիսական։
Չելսիի համազգեստի գույներն են՝ արքայական կապույտ վերնաշապիկ ու շորտեր, սպիտակ գուլպաներ։ Այս համադրությունն օգտագործվում է սկսած 1960 թվականից։ Ակումբի լոգոն փոփոխվել է մի քանի անգամ, որպեսզի ավելի արդիական լինի, իսկ ընթացիկ լոգոն, որի վրա պատկերված է առյուծ՝ ձեռքը գավազան, ընդունվել է 1950-ականներին։ Ակումբը՝ մարզադաշտ այցելուների միջին թվաքանակով, ունի հինգերորոդ ցուցանիշը անգլիական ֆուտբոլում  ։
Պատմություն
«Չելսին» հիմնադրվել է 1905 թ, Մարտի 10-ին, Ծագող Արևի պանդոկում : Առաջին տարիներին ակումբն ունեցել է մի քանի փոքր հաջողություններ, և հաղթանակին ամենամոտն են եղել 1915 թ. Գավաթի եզրափակիչում, որտեղ սակայն նրանք պարտություն կրեցին «Շեֆիլդ Յունայթեդ»-ից։ «Չելսի» մեծ համբավ ձեռք բերեց գնելով հայտնի խաղացողներ ։
1964-65 թվականի մրցաշրջանում նրանք մոտ էին հետ-տրիկ անելու և հաղթելու երեք գավաթներ, սակայն հաջողությունն ուղեկցեց միայն Լիգայի խաղարկությունում, պարտվելով մյուս երկուսում ։ Հետագայում նրանք հաղթեցին 1970 Գավաթի խաղարկությունը՝ հաղթելով «Լիդս Յունայթեդ»-ին 2-1 հաշվով, իսկ մյուս սեզոնում նրանք հաղթեցին ՈւԵՖԱ-ի Գավաթակիրների Գավաթը։ 1970-ականների վերջը և 1980-ականների սկիզբն անհանգիստ ժամանակներ էին ակումբի համար, ամբիցիոզ փոփոխությունները խարխլեցին ակումբի ֆինանսական վիճակը, և շատ հայտնի խաղացողներ հեռացան ակումբից ։ Հետագայում խնդիրներ են առաջանում երկրպագուների շրջանում խուլիգանական տարրի առկայությամբ։ 1982 թվականին ակումբը, մեկ ֆունտ ստերլինգով վաճառվում է Քեն Բեյթսին, սակայն «Սթեմֆորդ Բրիջը» վաճառվել էր մի այլ ընկերությանը, նշանակում էր, որ ակումբը կարող է կորցնել իր մարզադաշտը։ Շուտով ակումբը կարող էր հայտնվել Երրորդ Դիվիզիոնում, սակայն նոր մարզիչ Ջոն Նիլը կարճ ժամանակամիջոցում և չնչին ծախսերով հավաքեց մի նոր, տաղանդավոր թիմ, և 1984 թ. տարավ նրանց Երկրորդ Դիվիզիոնը հաղթելուն։ Ակումբն անմիջապես վերադարձավ Բարձրագույն Առաջնություն, սակայն 1988 թ. նորից հայտնվեց Երկրորդ Դիվիզիոնում, որտեղ 1989 թ. դարձյալ հաղթելով, վերադարձավ Բարձրագույն Առաջնություն ։ Շուտով, մարզադաշտի սեփականատեր բանկի աղքատացումից հետո, ակումբը հետ գնեց մարզադաշտը։
Սթեմֆորդ Բրիջ
Չելսին իր պատմություն մեջ ունեցել է ընդամենը մեկ մարզադաշտ՝ «Սթեմֆորդ Բրիջը», և այն օգտագործվել է սկսած ակումբի հիմնադրումից։ Այն պաշտոնապես բացվել է 1877 թվականի ապրիլի 28-ին։ Նրա գոյության առաջին 28 տարիների ընթացքում օգտագործվել է բացառապես «Լոնդոն Աթլետիկս» ակումբի կողմից և միայն աթլետիկայի համար։ 1904 թ. մարզադաշտը գնվեց գործարար Գաս Միրսի և նրա եղբայր Ժոզեֆ Միրսի կողմից, ով արդեն մոտակայքում գնել էր հողատարածք և ցանկանում էր այնտեղ անցկացնել ֆուտբոլային հանդիպումներ։
Մարզադաշտը նախագծված է Միրս ընտանիքի կողմից, իսկ կառուցված՝ ճարտարապետ Արչիբալդ Լեիչի կողմից։ Նրանք առաջարկեցին վարձով տալ դաշտը «Ֆուլհեմ»-ին, բայց ձախողվեցին։ Եվ Միրս ընտանիքը որոշեց հիմնել սեփական ֆուտբոլային ակումբը՝ Չելսին։ Ակումբների մեծ մասի մարզադաշտերը հիմնվել են իրենց ստեղծումից հետո, սակայն Չելսին ստեղծվեց Ստեմֆորդ Բրիջի համար։ Քանի որ Ֆուլհեմ անունով ակումբ գոյություն ուներ, և Կեսինգթոն, Ստեմֆորդ Բրիդջ և Լոնդոն անունները մերժվեցին, ակումբի անվանում ընտրվեց «Չելսին»։
Սկզբնապես Ստեմֆորդ Բրիջը նախատեսված էր տեղավորել մինչև 100, 000 հանդիսական։ Վաղ 1930-ական թթ. դաշտի հարավային մասը տանիքապատվեց և սկսեց կոչվել Շեդ Էնդ, որտեղ հավաքվում էին Չելսիի ամենահավատարիմ երկրպաագուները, հատկապես 1960-ական, 70-ական և 80-ական թթ.:
Ուշ 1960-ական և վաղ 70-ական թթ., ակումբի ղեկավարությունը որոշեց արդիականացնել Ստեմֆորդ Բրիդջը, դրանից հետո այն կընդուներ մինչև 50, 000 հանդիսական։ Վերանորոգումը սկսեց վաղ 1970-ական թթ. Իսթ Սթենդում, բայց աշխատանքը ձգձգվեց մինչև 1990-ական թթ. կեսերը։ Հյուսիսային, հարավային և արևմտյան հատվածները տեղափոխվեցին դաշտին ավելի մոտ, և այս գործընթացը ավարտին հասցվեց 2001 թ.: Երբ «Սթեմֆորդ Բրիջը» Քեն Բեյթսի ժամանակաշրջանում վերանորոգվեց, շատ լրացուցիչ կառույցներ նույնպես ավելացվեցին մարզադաշտին, օրինակ՝ երկու հյուրանոց, ճաշարաններ, Չելսի հանրախանութը, այցելուների համար ստեղծված Չելսի Սպորտի Աշխարհ ցուցահանդեսը։ Այս ամենը կատարվեց ավելի շատ հանդիսական ապահովելու համար, սակայն հաջողության չհասավ և 2003 թ. Չելսին գնվեց Աբրամովիչի կողմից։ Շուտով որոշում ընդունվեց փակել Չելսի Գյուղ բրենդը, և ուշադրություն դարձնել Չելսիին, որպես ֆուտբոլային ակումբ։
Ներկայումս դաշտը պատկանում է «Չելսի Պիտչ Օուներզ» կազմակերպությանը, որի բաժնետերերը Չելսիի երկրպագուներն են։ Կազմակերպությունը ստեղծվել է, որպեսզի դաշտը այլևս չվաճառվի գործարարներին։ Ինչպես նաև, եթե Չելսին տեղափոխվի այլ դաշտ, այն այլևս չի կարողանա օգտագործել Չելսի անվանումը։ Չելսիի մարզանքների դաշտը Կոբհեմ Սրեյն է։ Չելսին այստեղ է հաստատվել 2004 թ., այն բանից հետո, երբ նրանց նախկին մարզումների դաշտը՝ «Հարլինգտոնը» գնվեց «Քուինս Պարկ Ռեյնջերսի» կողմից 2005 թ.: Նոր դաշտում հարմարանքների ստեղծումը ավարտվեց 2007 թ.:
Մաքսիմ Մաքսիմով
Մաքսիմ Մաքսիմով (Макси́м Константи́нович Макси́мов, ), ռուսական դիվանագետ։
Չելսի (ֆուտբոլային ակումբ)
Սթեմֆորդ Բրիջ
Ակումբը որոշել է դաշտի տարողությունը մեծացնել մինչև 50, 000։ Այն բանի պատճառով, որ դաշտը գտնվում է մեծ մայրուղու վրա, իսկ դիմացը գտնվում են երկու երկաթուղիներ, հանդիսականները կարող են մուտք գործել միայն Ֆուլհեմ փողոցի մուտքով։ Սթեմֆորդ Բրիջն օգտագործվել է այլ սպորտային միջոցառումների համար սկսած 1905 թ.: Այն ընդունել է Անգլիայի Գավաթի եզրափակիչը 1920-1922 թթ., ինչպես նաև տասը Անգլիայի Գավաթի կիսաեզրափակիչներ (վերջինը 1978 թ.), և երեք Անգլիայի միջազգային հանդիպումներ, վերջինը 1932 թ.: Իսկ 1905 թ. հոկտեմբերին այն ընդունեց ռեգբիի հանդիպում Օլ Բլաքսի և Միդլի միջև և 1914 թ. բասկետբոլային հանդիպում «Նյու Յորք Հսկաների» և «Չիկագո Ուայթ Սոքսի» միջև հանդիպումը։ Այստեղ նաև անցկացվել է բոքսային հանդիպում աշխարհի թեթևքաշային չեմպիոն Ջիմի Վայլդի և Ջո Կոննի միջև1918, Սթեմֆորդ Բրիջը ընդունել է կրիկետի առաջին միջազգային հանդիպումը, Էսսեքսի և Վեսթ Ինդիսի միջև 1980 թ.: Այն նաև եղել է տնային մարզադաշտը «Լոնդոն Մոնարխս» ամերիկյան ֆուտբոլի թիմի համար 1997 թ. :
Մաքսիմ Մաքսիմով
Կենսագրություն
Ավարտել է Մոսկվայի Մ․ Վ․ Լոմոնոսովի անվան Մոսկվայի պետական համալսարանին կից Ասիայի և Աֆրիկայի երկրների ինստիտուտը (1994) և Ռուսաստանի Դաշնության Նախագահին առընթեր պետական ծառայության Ռուսաստանի ակադեմիան (2003)։ Տիրապետում է արաբերեն և անգլերեն լեզուներին։ Դիվանագիտական գործունեությամբ սկսել է զբաղվել 1994 թվականից։
Չելսի (ֆուտբոլային ակումբ)
Լոգո
Սկսած ակումբի հիմնադրումից, Չելսին ունեցել է յոթը լոգո։ 1905 թ. Չելսիի լոգոն ընդունվեց Չելսիի թոշակառուի պատկերը, և որի պատճառով ակումբի մականունը մնաց թոշակառուներ մինչև մյուս դարի կեսերը, նույնիսկ այդ անվանումը հայտնվեց հագուստի վրա։ Տեդ Դրեյքի 1952 թ. արդիականացման մաս էր կազմում նոր լոգո ընդունելը։ Եվ ընդուվեց նոր և շատ պարզ լոգո, որի վրա պատկերված էր Չելսի Ֆուտբոլային Ակումբ (Chelsea Football Club-C.F.C.) անվան առաջին տառերը, այն մնաց մեկ տարի։
Մաքսիմ Մաքսիմով
Կենսագրություն
Ամուսնացած է։ Ունի դուստր։
Չելսի (ֆուտբոլային ակումբ)
Լոգո
1953 թ. ընդունվեց նոր լոգո, որի վրա պատկերված էր կապույտ առյուծ, որ նայում էր հետ և բռնում էր գավազան, այն մնաց երեք տասնամյակ։ Այս լոգոն հիմնված էր Չելսիի Մետրոպոլիտենի զինանշանի և Չելսիի ազնվական տերերի զինանշանի վրա։ Պատկերված էր նաև չորս վարդ, որոնք խորհրդանշում էին Անգլիայի, Հյուսիսային Իռլանդիայի, Ուելսի և Շոտլանդիայի ֆուտբոլի հավաքականները։ Այս առաջին լոգոն էր, որ պատկերվեց հագուստի վրա, քանզի այդ ավանդույթն ի հայտ եկավ 1960-ականներին։
1986 թ.արդեն Չելսիի տեր Կեն Բենաթսը դարձյալ փոխեց Չելսիի լոգոն, ավելի արդիական դարձնելու համար։ Այս անգամ առյուծը արդեն ավելի բնական էր երևում, և դեղին էր, այլ ոչ կապույտ։ Այն մնաց 19 տարի, որոշ փոքր փոփոխություններով։ Սակայն երկրպագուները ցանկացան, որպեսզի վերականգնվի հին լոգոն, և 2004 թ. որոշում ընդունվեց դարձյալ փոխել լոգոն։ Նոր լոգոն ընդուվեց 2005-06 սեզոնի նախօրյակին, որի վրայի առյուծը դարձյալ կապույտ էր ։
Մաքսիմ Մաքսիմով
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Ռուս դիվանագետներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Չելսի (ֆուտբոլային ակումբ)
Հիմն
Blue is the Colour երգը (Կապույտն է Գույնը) գրվել է 1972 թ.՝ հետագայում դառնալով ակումբի պաշտոնական հիմնը։ Առաջին անգամ կատարվելուց հետո այն գրավեց հինգերորդ տեղը Մեծ Բրիտանիայում։ Հետագայում White is the Colour (Սպիտակն է Գույնը) երգը գրվեց և դարձավ կանադական, «Վանկուվեր Ուայտկեպսի» հիմնը։ Այս և «Լիվերպուլի» հիմներն ամենաճանաչվածներն են Անգլիայում։
Թալիսման
Ակումբի պաշտոնական թալիսմանն Առյուծ Սթեմֆորդն է, որն այդպես է կոչվել ի պատիվ Սթեմֆորդ Բրիջի։ Այն կրում է այն համազգեստը, որը կրում է թիմը տվյալ սեզոնում։ Նրա պարտականությունների մեջ է մտնում երկրպագուներին զվարճացնելը Սթեմֆորդ Բրիջում և հյուրընկալվելիս, ինչպես նաև մասնակցությունը ակումբի հաղթանակը տոնելուն ։ 2005 թ. օգոստոսի 1-ին Չելսիի աշխատակիցները հայտնաբերեցին թալիսմանի՝ առյուծի հագուստի կորուստը։ Ինչպես պարզվեց գողությունը տեղի է ունեցել հուլիսի 23-ին երկու անհայտ անձանց կողմից, որոնց սակայն նկարահանել էր գաղտնի տեսախցիկը։ Շուտով ակումբը հայտարարություն արեց, որտեղ խնդրում էր վերադարձնել հագուստը. "Մի քանի տարի առաջ տեղի էր ունեցել նմանատիպ գողություն, մենք խնդրել էինք վերադարձնել հագուստը և այն շուտով բերվեց դարպասների մոտ, մենք հույս ունենք, որ հագուստը դարձյալ ետ կվերադարձվի ։"
2010 թ. ապրիլի 25-ին Առյուծ Սթեմֆորդը մասնակցեց Լոնդոնյան Մարաթոնին և հավաքեց 10 000 ֆունտ ստերլինգ, որն ուղվեց Օգնել Լոնդոնի Երեխային բարեգործական ֆոնդին ։
Համազգեստ
«Չելսիի» համազգեստը մշտապես եղել է կապույտ, չնայած սկզբնական տարբերակը ավելի բաց էր քան ներկայինս, և ի տարբերություն այսօրվա տաբատները ճերմակ էին, իսկ գուլպաները մուգ կապույտ։ Բաց կապույտի հեղինակն էր այն ժամանակվա ակումբի նախագահ Իրլ Կադոգանը։ Բաց կապույտ վերնաշապիկները կարճատև կյանք ունեցան, և փոխարինվեցին արիստոկրատ կապույտով 1912 թ։ 1960-ական թթ. Չելսիի մարզիչ Տոմի Դոչերտին դարձյալ փոխեց համազգեստը, անցնելով կապույտ տաբատների (որոնք այդպիսին էլ մնացին) և սպիտակ գուլպաների, հուսալով, որ նոր համազգեստն ավելի արդիական և առանձնացնող կլինի, քանի որ ոչ մի ուրիշ թիմ չէր օգտագործում այդպիսի գունային համադրություն; այս համազգեստն առաջին անգամ հայտնվեց խաղացողների վրա 1964-65 թ թվականի սեզոնում։ Սպիտակ գուլպաները մշտապես պահպանվել են, չհաշված 1985-ից 1992 թթ., երբ նրանք փոխարինվեցին կապույտով։ «Չելսիի» ավանդական երկրորդ համազգեստը ամբողջությամբ դեղին կամ էլ ամբողջությամբ ճերմակ է՝ կապույտ շերտերով։ Առաջին անգամ սև և սպիտակ շերտերով երկրորդ համազգեստը ներկայացվեց 1960-ական թթ., ներշնչված «Ինտերի» համազգեստով, դարձյալ Դոչեստի առաջարկությամբ։ Մեկ այլ հետաքրքիր համադրություն օգտագործվեց 1980-ական թթ., այն ամբողջությամբ կանաչ էր, մի ուրիշը կարմիր և սպիտակ էր, ներկայացված 90-ականներին թթ.: «Չելսիի» համազգեստը արտադրվում է Adidas-ի կողմից, պայմանագիրը սկսել է գործել 2006 թ. և կգործի մինչև 2011 թ.: Անցյալում այն արտադրվել է Umbro (1968-81), Le Koq Sportfit (1981-86), «Չելսիի» հավաքածու (1986-87) և դարձյալ Umbro (1987-2006) ֆիրմաների կողմից։ Չելսիի առաջին համազգեստի հովանավորը եղել է Gulf Air-ը, 1983-84 սեզոնում։ Հետագայում՝ հովանավորվել է Grayng Farmzi, Bajn Li Tey-ի և իտալական ընկերություն «Simod»-ի կողմից, մինչև երկարատև պայմանագիրը համակարգիչ արտադրող Kommodor International-ի հետ 1989 թ.: Հովանավորվել է նաև Kurz-ի կողմից (1995-97), Autoglass-ի (1997-2001), Fly Emirates-ի (2001-05) կողմից։ Ներկայումս «Չելսիի» համազգեստի հովանավորը Samsung-ն է, ով վերցրեց այդ դերակատարությունը Samsung Moblie-ից 2007-08 թթ. :
Աջակիցներ և մրցակիցներ
«Չելսին» ունի հինգերորդ ամենաբարձր միջին այցելուների ցուցանիշը անգլիական ֆուտբոլում և շարունակաբար գրավում է 40, 000 երկրպագուների «Սթեմֆորդ Բրիջ», նրանք են հինգերորդ լավագույն աջակցություն ունեցող թիմը Պրեմիեր Լիգայում 2009-10 սեզոնում, միջինը՝ 41, 423: Չելսիի ավանդական երկրպագուները Մեծ Լոնդոնի շրջանից են, և ընդգրկում է աշխատավոր խավը, ինչպես նաև ունևորների խավը։ Կան նաև շատ անգլիական և միջազգային աջակից-ակումբներ։
Չելսին չունի այնպիսի մրցակիցներ ինչպիսին Մերսեյսայդյան Դերբին և Հյուսիս-Լոնդոնյան Դերբին, նրանց Արևմտա-Լոնդոնյան Դերբին ընդդեմ «Ֆուլհեմի» կամ, «Քուինս Պարկ Ռեյնջերսի» դեմ այնքան էլ ճանաչված չէր այն բանի պատճառով, որ թիմերը գտնվել են տարբեր դիվիզիոններում և հետապնդել են տարբեր նպատակներ։ 2004 թ. «Չելսիի» երկրպագուների շրջանում անցկացվեց հարցում, ըստ որի նրանք համարում են ակումբի գլխավոր մրցակիցները (հերթականությամբ)՝ «Արսենալ», «Տոտենհեմ» և «Մանչեսթեր Յունայթեդ»։ Նրանց մրցակցությունը, «Տոտենհեմի» հետ առաջացել է 1967 թ. Անգլիայի Գավաթի Եզրափակչից հետո, որն առաջինն էր երկու լոնդոնյան ակումբների միջև։ Գոյություն ունի նաև ուժեղ մրցակցություն «Չելսիի» և «Լիդս Յունայթեդի» միջև, որն առաջացավ 1960-ական և 1970-ական թթ. վիճելի խաղերից հետո, հատկապես 1970 թ. Անգլիայի Գավաթի Եզրափակիչը։ Մրցակացություն կա նաև, «Լիվերպուլի» հետ, հատկապես մի քանի վիճելի խաղերից և ոգի-գոլից (Լուիս Գարսիայի կողմից) հետո, որը «Չելսիին» դուրս թողեց պայքարից Չեմպիոնների Լիգաի 2004-05 սեզոնից։ 1970-ական 1980-ական թթ.հատկապես, «Չելսիի» երկրպագուներն ասոցացվում էին ֆուտբոլային խուլիգանության հետ ։
Mo Money Mo Problems
«Mo Money Mo Problems», ամերիկացի ռեփեր The Notorious B.I.G.-ի երկրորդ սինգլը նրա Life After Death երկրորդ ստուդիական ալբոմից, որը թողարկվել է 1997 թվականի հուլիսի 15-ին Bad Boy Records լեյբլում։
Չելսի (ֆուտբոլային ակումբ)
Ռեկորդներ
«Չելսիի» ամենաշատ դաշտում հայտնված խաղացողը, նախկին թիմի ավագ Ռոն Հարիսն է, ով խաղացել է 795 խաղ ակումբի կազմում 1961 և 1980 թթ. միջև։ Իսկ ամենաշատ խաղացած դարպասապահը Պիտեր Բոնետտին է, ով խաղացել է 729 հանդիպում (1959-79)։ 103 անգամ, որպես Անգլիայի Հավաքականի ավագ (101-ը ակումբում), Ֆրենկ Լեմպարդը՝ «Չելսիի»՝ հավաքականում ամենաշատ խաղ անցկացրած խաղացողն է։
Mo Money Mo Problems
Երգի ձայնագրությանը մասնակցել են Պաֆ Դեդին և Mase-ը։ Կոմպոզիցիան ստեղծվել է Stevie J.-ի և Sean «Puffy» Combs-ի կողմից, և այն պարունակում է Դայանա Ռոսի «I’m Coming Out» (1980) երգի սեմփլը։ Կրկներգը երգում էր Kelly Price-ը։ Ռադիո հեռարձակման և հիթ-շքերթներում հաջողության արդյունքում երգը համարվում է հիփ-հոփի պատմության ամենահայտնի սինգլներից մեկը։
Չելսի (ֆուտբոլային ակումբ)
Ռեկորդներ
Ֆրենկ Լեմպարդը «Չելսիի» բոլոր ժամանակների ամենաշատ գոլ խփած խաղացողն է՝ 211 գոլ 648 խաղում (2001-14)։ Եվս ութ խաղացող խփել են ավելի քան 100 գոլ Չելսիի համար։ Ջորջ Հիլսդոն (1906-12), Ջորջ Միլս (1929-39), Ռոյ Բենտլի (1948-56), Ջիմի Գրիվզ (1957-61), Բոբի Թամբլինգ (1959-70), Պիտեր Օսգուդ (1964-74 և 1978-79), Կերի Դիքսոն (1983-92), Ֆրենկ Լեմպարդ (2001-ներկա) և Դիդիե Դրոգբա (2004-2012 և 2014-2015։ Դիքսոնը 193 գոլով, Տամբլինգից հետո երկրորդն է։ Գրիվզը մեկ սեզոնում ամենաշատ գնդակներն է խփել (43, 1960-61 թթ.)։
Պաշտոնապես, Չելսիի ամենաշատ հանդիսականները եղել են Առաջին Դիվիզիոնի հանդիպմանը, «Արսենալի» հետ հոկտեմբերի 12-ին, 1935 թ.՝ 82, 905: Սակայն գրանցվել է նաև 100, 000 հանդիսականների թիվ, ընկերական հանդիպման ժամանակ, սովետական «Դինամո Մոսկվայի» դեմ՝ Նոյեմբերի 13, 1945։ Սակայն «Սթեմֆորդ Բրիջի» վերանորոգումից հետո, երբ տեղադրվեցին նստատեղեր, ռեկորդը դժվար փոխվի։ Ներկայումս «Սթեմֆորդ Բրիջը», պաշտոնապես, կարող է ընդունել մինչև 41, 841 հանդիսական  ։
Mo Money Mo Problems
Սինգլը Billboard Hot 100 հիթ-շքերթի 1-ին հորիզոնականն է զբաղեցրել, Hot R&B/Hip-Hop Songs հիթ-շքերթում 2-րդ հորիզոնականը և Hot Rap Singles հիթ-շքերթում՝ 1-ին հորիզոնականը։ Ինչպես նաև զբաղեցրել է 6-րդ հորիզոնականը Մեծ Բրիտանիայի UK Singles Chart հիթ-շքերթում ։ Սինգլն ստացել է պլատինե հավաստագիր 1997 թվականի սեպտեմբերի 3-ին ։
Չելսի (ֆուտբոլային ակումբ)
Չելսին հանրաճանաչ մշակույթում
1933 թ. մի երգ գրվեց՝ այն օրը, երբ «Չելսին» գնաց և հաղթեց գավաթը ։.
Mo Money Mo Problems
1998 թվականին «Mo Money Mo Problems» սինգլը առաջադրվել է լավագույն ռեփ-կատարում դուետով կամ խմբով «Գրեմմի» մրցանակաբաշխության 40-րդ արարողության ժամանակ, «Լավագույն ռեփ-տեսահոլովակ» անվանակարգում MTV Video Music Awards 1998 արարողության ժամանակ և «Լավագույն R&B/Soul կամ ռեփ-վիդեո» անվանակարգում Soul Train Music Awards արարողության ժամանակ։
Չելսի (ֆուտբոլային ակումբ)
Չելսին հանրաճանաչ մշակույթում
Blue is the Colour-ը գրվել է 1972 թ. Անգլիայի գավաթի եզրափակչին, ողջ «Չելսիի» թիմը երգեց այն, այդ տարի այն գրավեց հինգերորդ տեղը ։
Mo Money Mo Problems
Վինիլ 12"
Կողմ Ա
Չելսի (ֆուտբոլային ակումբ)
Չելսի Կանանց
Չելսին ունի նաև կանանց թիմ՝ Չելսի Կ.Ֆա։ Այն ստեղծվել է 2004 թ.: Նրանց տնային դաշտը Իմպերիալ Ֆիլդսն է, որը նաև, «Թութինգ» և «Միտչամ Յունայթեդի» տնային դաշտն է։ Այն հաղթել է 2003, 2004, 2006, 2007, 2008, 2009 և 2010 թվականների գավաթները, և բարձրացել Առաջին Դիվիզիոն։ 2009-10 թթ., նրանք գրավեցին 3-րդ տեղը Առաջին Դիվիզիոնում, ինչը նրանց մեծագույն նվաճումն է ։ Ջոն Տերին, Չելսիի տղամարդկանց ակումբի կապիտանը, նաև Չելսի Կ. ՖԱի նախագահն է ։
Վարձավճարով տրված ֆուտբոլիստներ
(Շեֆիլդ Յունայթեդում մինչև հունիսի 30-ը, 2018) (Ուոկինգում մինչև հունիսի 30-ը, 2018) (Ֆորեստ Գրին Ռովերսում մինչև հունիսի 30-ը, 2018) (Չիպենհեմ Թաունում մինչև հունիսի 30-ը, 2018) (Հալլ Սիթիում մինչև հունիսի 30-ը, 2018) (Վիտեսում մինչև հունիսի 30-ը, 2018) (Չառլտոն Ատլետիկում մինչև հունիսի 30-ը, 2018) (Հալլ Սիթիում մինչև հունիսի 30-ը, 2018) (Ֆուլհեմում մինչև հունիսի 30-ը, 2018) (Գչոնինգենում մինչև հունիսի 30-ը, 2018) (Վիտեսում մինչև հունիսի 30-ը, 2018) (Կասիմպաշայում մինչև հունիսի 30-ը, 2018) (Հալլ Սիթիում մինչև հունիսի 30-ը, 2018) (Ստոկ Սիթիում մինչև հունիսի 30-ը, 2018) (Վասլանդ Բևերենում մինչև հունիսի 30-ը, 2018) (Միդլսբրոյում մինչև հունիսի 30-ը, 2018) (Բիրմինգհեմ Սիթիում մինչև հունիսի 30-ը, 2018)
Mo Money Mo Problems
Վինիլ 12"
Կողմ Բ
Չելսի (ֆուտբոլային ակումբ)
Վարձավճարով տրված ֆուտբոլիստներ
(Վիտեսում մինչև հունիսի 30-ը, 2018) (Դոնկաստեր Ռովերսում մինչև հունիսի 30-ը, 2018) (Քրիսթալ Փելասում մինչև հունիսի 30-ը, 2018) (Վիտեսում մինչև հունիսի 30-ը, 2018) (Ամյենում մինչև հունիսի 30-ը, 2018) (Հադերսֆիլդ Թաունում մինչև հունիսի 30-ը, 2018) (Պարտիզանում մինչև հունիսի 30-ը, 2018) (Սպարտակ Մոսկվայում մինչև հունիսի 30-ը, 2018) (Ֆուլհեմում մինչև հունիսի 30-ը, 2018) (Ռոստովում մինչև հունիսի 30-ը, 2018) (ՊՍՎ Էյնդհովենում մինչև հունիսի 30-ը, 2018) (Սթիվենիջում մինչև հունիսի 30-ը, 2018) (Սուոնսի Սիթիում մինչև հունիսի 30-ը, 2018) (Բրայթոն ընդ Հոուվ Ալբիոնում մինչև հունիսի 30-ը, 2018) (Տամպիկո Մադերոյում մինչև հունիսի 30-ը, 2018) (Բարնսլիում մինչև հունիսի 30-ը, 2018)
Mo Money Mo Problems
Մրցանակներ և անվանակարգեր
1998 թվականին «Mo Money Mo Problems» սինգլը առաջադրվել է լավագույն ռեփ-կատարում դուետով կամ խմբով «Գրեմմի» մրցանակաբաշխության 40-րդ արարողության ժամանակ, «Լավագույն ռեփ-տեսահոլովակ» անվանակարգում MTV Video Music Awards 1998 մրցանակաբաշխության ժամանակ և «Լավագույն R&B/Soul կամ ռեփ-վիդեո» անվանակարգում Soul Train Music Awards արարողության ժամանակ։
Չելսի (ֆուտբոլային ակումբ)
Մարզիչներ
Այս մարզիչները ամենաքիչը մեկ մրցնանակ են շահել, երբ եղել են Չելսիի ղեկին։
Ակումբի Նախագահներ
Սկսած 1905 թ. ակումբն ունեցել է 10-ը նախագահ։ Ակումբի առաջին նախագահը Կլոդ Կիրբին էր ։ ով նաև, այդ պաշտոնում ամենաերկարը մնաց - 30 տարի, սկսած 1905 թ. մինչև 1935 թ., սակայն նրա պաշտոնավորման ընթացքում ակումբը ոչ մի մրցանակ չի շահել։ Այլ հայտնի նախագահներ էին Ջո Միրսը, ակումբի նախագահ Ջոզեֆ Միրսի որդին և Բրայան Միրսը՝ Ջոի որդին և Ջոզեֆի թոռը ։. Ջո Միրսի 26 տարվա պաշտոնավորման ընթացքում Չելսին հաղթել է 3 մրցանակ։ 1 Առաջին Դիվիզիոնի, 1 Անգլիայի Սուպերգավաթի և 1 Անգլիայի Լիգայի տիտղոսներ։ Իսկ Բրայանի 12 տարվա պաշտոնավորման ընթացքում, ակումբը հաղթել է 1 Անգլիայի Գավաթ և 1 ՈւԵՖԱ Գավաթակիրների Գավաթ։
Կուլես
Կուլես ամրոց (Κουλές το κάστρο, Rocca al Mare), միջնադարյան ծովային ամրոց Հունաստանի Կրետե կղզու Հերակլիոն քաղաքում։
Ընդհանուր զբաղեցնում է 3600 մ² տարածք։
Չելսի (ֆուտբոլային ակումբ)
Ակումբի Նախագահներ
Ամենա հաջողված նախագահներն էին Կեն Բեյթսը Բրյուս Բակը, յուրաքանչյուրի օրոք ակումբը շահել է 10-ական գավաթ ։ Բեյթսի 22 տարվա պաշտոնավորման ընթացքում 10 տիտղոս։ 8 ազգային և 2 պաշտոնական։ Բեյթսը նաև թիմի համար կարողացավ պահպանել Սթեմֆորդ Բրիջը։ Ներկայիս նախագահն է Բրյուս Բակը ։ Նա նախագահ դարձավ 2004 թ., այն բանից հետո, երբ թիմը գնվեց Ռոման Աբրամովիչի կողմից, մինչ այդ նա փաստաբան էր Սիբնյեֆծ կազմակերպությունում, որ պատկանում էր Աբրամովիչին, մինչև վաճառելը Գազպրոմին 2005 թ. ։ Չելսին ունի նաև ցմահ նախագահ՝ հայտնի դերասան և լորդ Ռիչարդ Ատենբորոն։ Ատենբորոն միացավ ակումբին 1969 թ., նա մնաց որպես ակումբի տնօրեն մինչև 1982 թ., երբ նա դարձավ ակումբի ցմահ փոխ-նախագահ, իսկ 2008 թ. դարձավ ցմահ նախագահ ։
Կուլես
Պատմություն
Շինությունը իր վերջնական տեսքը ձեռք է բերել 1523-1540 թվականներին, երբ նորաշեն միջնաբերդը փոխարինեց երկրաշարժի արդյունքում ավերակի վերածված հին ամրոցին ։
Վենետիկցիները բերդը անվանում են Ռոկկո ալ Մարե ։ Ամրոցի գլխավոր պարիսպներին պատկերված է առյուծ, որը խորհրդանշում է սուրբ Մարկ ավետարանչին։ Միաժամանակ նաև հանդիսանում է Հերակլիոն և հովանավոր Վենետիկ քաղաքների խորհրդանիշները։ Ամեն տարի վենետիկցիները օգտագործում են հին նավատորմը շրջակա Դիա և Ֆրանսկի կղզիներից քարեր տեղափոխելու համար։
Թուրքական իշխանության տարիներին (1669-1898) ամրոցը կոչվել է Կուլես (su kulesi` ծովային ամրոց)։ Նույն ժամանակահատվածում թուրքերը վերանորոգել են ամրոցը վերին մակարդակի՝ ավելացրել են միջնաբերդը, թնդանոթների տեղեր, ինչպես նաև փոքրիկ մզկիթ ։
Ամրոցի ստորին հարկը կազմում է կամարակապ առաստաղ՝ մեծ անցքով, որը ծառայում է լույս ստանալու նպատակներին։ Ստորին հարկի 26 սենյակները ծառայում են որպես սննդի և զինամթերքի պահեստ։
Ե՛վ վենետիկյան, և՛ թուրքական ժամանակներում, այստեղ գործել է բանտ։ Թուրքական տիրապետության շրջանում ամրոցը վերակառուցվել և հզորացվել է, իսկ նավատորմը՝ վերազինվել։
Ծանոթագրություններ
Կատեգորիա:Ամրոցներ այբբենական կարգով Կատեգորիա:Հունաստանի ամրոցներ Կատեգորիա:Կրետե
Կուր-Արաքսյան մշակույթ
Կուր-Արաքսյան մշակույթ, Հայկական լեռնաշխարհում և հարևան երկրամասերում մ.թ.ա. 3-րդ հազարամյակում տարածված հնագիտական մշակույթի պայմանական անվանումը։ Հայտնի է նաև «Վաղ արևելաանատոլիական», «Վաղ անդրկովկասյան», «Կարմրասև կոկված խեցեղենի» և այլ անվանումներով։ Կուր-Արաքսյան մշակույթին հատուկ առաջին նյութերը հայտնաբերվել են 1869 թվականին Փիփ գյուղում և 1879 թվականին՝ Արմավիրում։ Կուր-Արաքսյան մշակույթը առաջին անգամ բնութագրվել է Բ. Ա. Կուֆտինի աշխատություններում։ Կուր-Արաքսյան մշակույթի ուսումնասիրությունը ինչպես ԽՍՀՄ-ում, այնպես էլ Իրանում, Թուրքիայում և Սիբիրում, լայն ծավալ է ստացել վերջին տարիներում։ Պեղումներով հետազոտված Կուր-Արաքսյան մշակույթի կարևորազույն հուշարձաններն են. Հայաստանում՝ Մոխրաբլուրը (Էջմիածնի մոտ), Ջրահովիտը, Շենգավիթը, Հառիճը, Արևմտյան Հայաստանում՝ Կարազը, Բլուրը, Քորուչութեփեն, Վրաստանում՝ Կվացխելեբին, Ամիրանիսգորան, Խիզանահատզորան, Ադրբեջանի Հանրապետության տարածքում՝ Քյուլթափան (Նախիջևանի մոտ)։ Կուր-Արաքսյան մշակույթի ազդեցության ոլորտները տարածվում են Հյուսիսային Կովկասում, Սիրիայում և Պաղեստինում։ Կուր-Արաքսյան մշակույթի ծագումը քիչ է լուսաբանված։ Եղած տվյալները թույլ են տալիս եզրակացնել, որ նախնական տարրերը ձևավորվև են մ.թ.ա. 4-րդ հազարամյակի վերջին քառորդում, իսկ զարգացման հիմնական օջախները եղել են Արաքս գետին հարող երկրամասերը (հատկապես՝ Արարատյան դաշտի)։ Կուր-Արաքսյան մշակույթին յուրահատուկ են փայլեցված սև մակերեսով, վարդագույն, դարչնագույն կամ գորշ աստառով, գնդաձև կանթերով խեցեղենը և օջախի պայտաձև կավե հենակները։ Տիպաբանական այս տարրերը ընդհանուր են շատ լայն տարածքի համար։ Կուր-Արաքսյան մշակույթը ունեցել է զարգացման երկու հիմնական շրջան, որոնցից առաջինը տևել է մինչև մ.թ.ա. 2600-2400 թվականները։ Հայկական լեռնաշխարհում Կուր-Արաքսյան մշակույթի վաղ փուլը իր զարգացման գագաթնակետին է հասել մ.թ.ա. 4-րդ հազարամյակի վերջին և 3-ի 1-ին կեսին։ Կուր-Արաքսյան մշակույթի տնտեսությունը հիմնվել է ոռոգովի հողագործության և անասնապահության վրա։ Բնակավայրերը կենտրոնացվել են գետափնյա շրջաններում։ Մ.թ.ա. 3-րդ հազարամյակի կեսին մետաղագործությունն ու առևտրի առանձին ճյուղեր անջատվեցին երկրագործությունից, և Կուր-Արաքսյան մշակույթի տարածման սահմաններում ձևավորվեցին վաղ քաղաքային մշակույթի տարրեր։ Պեղումների ընթացքում Մոխրաբլուրի կենտրոնում բացվեց մ.թ.ա. 3-րդ հազարամյակի 1-ին կեսին պատկանող տաճար, բնակավայրը շրջափակող հզոր պարիսպ և ջրամատակարարման բարդ կառույց։ Մ.թ.ա. 2600-2400 թվականներին Կուր-Արաքսյան մշակույթի տարածման սկզբնական ոլորտից՝ Հայկական լեռնաշխարհից աստիճանաբար թափանցել է հարևան երկրամասեր, որտեղ այն չի կապվում մշակութային նախորդ շերտերի հետ։ Զարգացման երկրորդ շրջանում (սկսած մ.թ.ա. 26-24-րդ դարերում) Կուր-Արաքսյան մշակույթի տարածման ոլորտը նորից սահմանափակվել է Հայկական լեռնաշխարհում և Կովկասում։ Զգալիորեն փոփոխվել են տնտեսության ձևերը։ Քաղաքակրթության զարգացման հիմնական օջախները դաշտավայրերից տեղափոխվել են նախալեռնային գոտի։ Այս ժամանակաշրջանից մեզ հասել են առանձին հարուստ դամբարաններ, մեծ քանակությամբ մետաղե զենքեր, կիկլոպյան ամրոցներ, որոնք վկայում են տոհմիկ ավագանու ձևավորումն ու տոհմատիրական կարգերի քայքայումը։ Մ.թ.ա. մոտ 2100-1900 թվականներին Կուր-Արաքսյան մշակույթին փոխարինել է միջին բրոնզեդարյան մշակույթը։
Կատեգորիա:Հնագիտական մշակույթներ Կատեգորիա:Բրոնզի դարի Եվրոպա Կատեգորիա:Նախնադարյան Հայաստան Կատեգորիա:Բրոնզի դարի Ասիա Կատեգորիա:Եվրոպայի հնագիտական մշակույթներ
Աստերոիդների ցանկ (258401-258500)
Աստերոիդների ցանկ (258301-258400) * Աստերոիդների ցանկ * Աստերոիդների ցանկ (258501-258600)
Խոսրով (գետ)
Ծանոթագրություններ
Կատեգորիա:Արարատի մարզի գետեր Կատեգորիա:Վեդի գետի վտակներ
Վանքի երեխաները
«Վանքի երեխաները» (Vank’ın Çocukları), 2016 թվականին ծնունդով դերսիմցի ռեժիսոր Նեզահաթ Գյունդողանի նկարահանած վավերագրական ֆիլմը Հայոց ցեղասպանությունից փրկված դերսիմցի հայերի մասին, որոնց մեծ մասը սպանվել է 1937-1938 թվականների Դերսիմի կոտորածների ժամանակ, իսկ ողջ մնացածները թուրքացվել ու իսլամացվել են։
2016 թվականին ֆիլմը ներկայացվել է Ոսկե ծիրան կինոփառատոնի Արտամրցութային ծրագրեր անվանակարգում, 2017 թվականի փետրվարի 9-ին ֆիլմը ցուցադրվել է Ստամբուլի Բեյօղլուի կինոթատրոնում ։
Սյուժե
«Վանքի երեխաները» ֆիլմը պատմում է Հայոց ցեղասպանությունից ու դրան հաջորդած 1937-1938 թվականներին Դերսիմի կոտորածներից հետո դերսիմցի հայերի ու նրանց ժառանգների անցած ուղու, ինքնության անվերջ որոնումների, անցյալի հետ կապված հոգեկան տրավմաների և ապագայի հույսերի մասին։ Ֆիլմը հիմնված է իրական փաստերի ու ճակատագրերի պատմությունների վրա։ Ֆիլմի նկարահանող խումբն արմատներից հեռացված, ողջ մնացած հայերին և նրանց սերունդներին գտնելու համար եղել է Թուրքիայում, Կոնիայում, Բալուում, Ստամբուլում, Իզմիրի նահանգներում և Դերսիմի այլ շրջաններում ։
Դերսիմի Հալվորի գյուղում գտնվող Սուրբ Կարապետի վանքը (ամենայն հավանականությամբ, կառուցվել է դեռևս 9-րդ դարում) 1915 թվականից հետո եղել է Դերսիմի կանգուն մնացած միակ քրիստոնեական սրբատեղին։ 1937 թվականին Դերսիմի կոտորածների ժամանակ վանքը ռմբակոծվում է, քահանան ձերբակալվում։ 1938 թվականին վանքն ամբողջությամբ ավերվում է, քահանան սպանվում։ Հալվորիի հայերից ողջ են մնում 5-6 երեխա և մի քանի միջին տարիքի մարդիկ, որոնց Թուրքիայի իշխանությունները հավաքագրում և աքսորում են Թուրքիայի տարբեր շրջաններ։
Ծանոթագրություններ
Կատեգորիա:Թուրքական ֆիլմեր Կատեգորիա:2016 ֆիլմեր Կատեգորիա:Ֆիլմեր Հայոց ցեղասպանության մասին
Նոյցելլե
Նոյցելլե (Neuzelle (Gemeinde)), քաղաք Գերմանիայում, Բրանդենբուրգի տարածքում։
Մտնում է Օդեր Շպրե շրջանի կազմի մեջ։ Բնակչությունը 4471 մարդ է (2010 թվականի դեկտեմբերի 31–ի տվյալներով) ։ Զբաղեցնում է 135.00 կմ² տարածք։ Պաշտոնական կոդը՝ 12 0 67 365։
Կոմունան բաժանված է 12 գյուղական համայնքների։
Ծանոթագրություններ
Կատեգորիա:Գերմանիայի քաղաքներ
Բոռեր
Բոռեր, երկթևանիների կարգի միջատներ։
Բազմացում և զարգացում
Տավարի ենթամաշկային բոռերի (Hypoderma bovis, Hypoderma lineatum) էգերը ձվադրում են տիրոջ որովայնի ստորին պատի և ցատկիչ հոդի հատվածի մազերի վրա։ Ձվից դուրս եկած թրթուրը ծակում է մաշկը և թափանցում ենթամաշկային հյուսվածք, ազդրի միջմկանային հյուսվածքով արյան անոթների ուղղությամբ դուրս է գալիս մեջքի և կրծքի հատվածի ենթամաշկային հյուսվածք, առաջացնում այտուցներ (հիպոդերմատոզ), որոնցում 1 ամիս մնալուց հետո ծակում է մաշկը՝ մթնոլորտային օդ շնչելու համար, ապա ընկնում հողի մեջ, հարսնյակավորվում և վերածվում սեռահասուն ձևի։ Հասունների թռիչքը՝ ապրիլից սեպտեմբեր։ Ձվից մինչև հասուն բոռ դառնալը տևում է մոտ 1 տարի։ Զուգավորվելուց հետո էգն արտազատում է ձվեր՝ վարակելով նոր գլխաքանակ (տարեկան 1 գեներացիա)։ Հիպոդերմատոզի մյուս հարուցչի (Hypoderma lineatum) թրթուրները, տավարի որովայնի ստորին պատի ենթամաշկային հյուսվածքով շարժվում են դեպի պարանոցի հատվածը, մուտք գործում կերակրափողի ենթալորձային շերտը, 5-6 ամսից դուրս գալիս մեջքի և գոտկատեղի հատվածը։ Հետագա զարգացումը նույնն է, ինչ որ տավարի ենթամաշկայինի դեպքում։
Քանի որ հիպոդերմատոզը լուրջ վնաս է պատճառում տավարաբուծությանը (փչացնում է կաշին, իջեցնում մթերատվությունը), ուստի անհրաժեշտ է ձեռնարկել բուժման և կանխարգելման միջոցառումներ՝ օգտագործելով տարբեր միջատասպաններ (քլորոֆոս, հիպոդերմին քլորոֆոս և այլն)։ Ձիերի ստամոքսաղիքային բոռերի (Gastrophilus intestinalis) էգերը ձվադրում են տիրոջ գլխի վրա, որտեղից թրթուրներն անցնում են կենդանու մարսողական ուղիներ։ Հասունների թռիչքը՝ հունիսից սեպտեմբեր։ Ոչխարների քթախոռոչայիև բոռերի (Oestrus ovis) էգերը կենդանածին են։ Թրթուրները զարգանում են ոչխարների ճակատի և քթի խոռոչներում։ Հասունների թռիչքը՝ մայիսից հոկտեմբեր։
Կատեգորիա:Երկթևանիներ
Ամիր Պերեց
Ամիր Պերեց (עמיר פרץ), Իսրայելի պետական և քաղաքական գործիչ։ Իսրայելի էկոնոմիկայի գործող նախարարն է 2020 թվականի մայիսի 17-ից է։ Քնեսեթի պատգամավոր է։ Նախկինում եղել է «Ավոդա» կուսակցության նախագահ (2005-2007, 2019-2021), «Գիստադրուտա» կուսակցության ղեկավար, պաշտպանության նախարար (2006-2007)։
Կենսագրություն
Ամիր Պերեցը ծնվել է Մարրոկոյում։ 1956 թվականին նրա ընտանիքը երկու անգամ հայրենադարձվել է Իսրայել։ 1974 թվականին՝ բանակում ծառայության ընթացքում, ծանր վիրավորվել է և զորացրվելուց հետո բնակություն հաստատել մոշավայում՝ Նիր Ակիվայում՝ այնտեղ ստեղծելով տնտեսություն վիրավորվելուց հետո վերականգնման նպատակով։ Շուտով տեղափոխվել է Սդերոտ։ 1983 թվականին առաջադրելով իր թեկնածությունը ընկերների խորհրդով՝ «Ավոդա» կուսակցության կողմից դարձել է այդ քաղաքի պատմության մեջ առաջին քաղաքապետը։ 1988 թվականին ընտրվել է Քնեսեթում։
1994 թվականին միացել է Խայիմ Ռամոնին «Գիստադրուտ» (իսրայելցի աշխատավորների միավորում) կուսակցության ընտրություններին, և նրանք ընտրություններում շրջանցել են «Ավոդա»-ի առաջնորդի թեկնածու Իցհակ Ռաբինին։ Դարձել է Ռամոնի տեղակալը, իսկ նրա հրաժարականից հետո դարձել է «Գիստադրուտ» ղեկավար։ Որպես «Գիստադրուտի» ղեկավար՝ բազմիցս հակակառավարական գործադուլներ է կազմակերպել՝ աշխատողների աշխատավարձը բարձրացնելու և սոցիալական պայմանները բարելավելու նպատակով։
1999 թվականի ընտրություններում Ամիր Պերեցն առանձին ցուցակով հանդես է եկել Կնեսետի ընտրություններում «Ամ Էհադ» Սոցիալիստական կուսակցության կողմից, որը ստացել է 2 մանդատ։ Երբ «Լիկուդ» աջ կուսակցությունից ֆինանսների նախարար Բենիամին Նեթանյահուն իրականացնում էր սոցիալական պաշտպանության պետական ծրագրերի ապամոնտաժումը, նրա ժողովրդականությունը մեծանում էր։
«Ավոդա» կուսակցության ղեկավար
2005 թվականին «Ամ Էհադ» կուսակցությունը միավորվել է «Ավոդա» կուսակցության հետ, և 2005 թվականի նոյեմբերի 9-ին կայացած կուսակցության ներկուսակցական ընտրություններում Պերեցը հաղթել է Շիմոն Պերեսին։ 2006 թվականի Քնեսեթի ընտրություններից հետո «Ավոդան» Նրա ղեկավարությամբ դարձել է մեծությամբ երկրորդ խմբակցությունը։ Օլմերտի կառավարությունում զբաղեցրել է պաշտպանության նախարարի պաշտոնը։ Որպես պաշտպանության նախարար մասնակցել է լիբանանյան երկրորդ պատերազմին, որը Իսրայելը վարում էր հակալիբանանյան «Հիզաբալա» շիաների կուսակցությունը։ Պատերազմի ժամանակ ղեկավարության գործունեությունը հետաքննող «Վինոգրադ» հանձնաժողովի եզրակացությունները Ամիր Պերեցին համալ է, որպես այդ գործողության անհաջողությունների մեղավորներից մեկը։ Ի դեպ, հետագայում կարևորվում էր նախարար Պերեցի՝ որպես «Երկաթե գմբեթ» ՀՀՊ համակարգի ստեղծման գաղափարախոսի դերը։ 2007 թվականի հունիսի 12-ին «Ավոդա» կուսակցության ղեկավար Էհուդ Բարաքին պարտվելուց հետո նրան ազատել են պաշտպանության նախարարի պաշտոնից։
Հետագա գործունեություն
Քնեսեթի 18-րդ համագումարում (2009-2012 թվականներ) եղել է «Ավոդա» կուսակցության պատգամավոր։ 2010 թվականի հուլիսի խորհրդարանական իրավիճակի վերաբերյալ ընդդիմության մեջ էր գտնվում կուսակցության առաջնորդ Էհուդ Բարաքին։ Նա և «Ավոդա» կուսակցության ևս երեք պատգամավոր դեմ էին «Լիկուդ» կուսակցության գլխավորած կոալիցիային կուսակցության մասնակցությանը, ինչը հետագայում հանգեցրեց «Ավոդա» խորհրդարանական խմբակցության պառակտմանը։
2012 թվականի նոյեմբերին «Ավոդա» կուսակցության փրայմերիզում ստացել է երրորդ տեղը նախընտրական ցուցակում։ Սակայն 2012 թվականի դեկտեմբերի 6-ին՝ նախքան Քնեսեթի ընտրությունների 19-րդ համագումարը, հայտարարել է «Ավոդա» կուսակցությունից դուրս գալու և Ցիպի Լիվնիի գլխավորած «Հա Տնուա» նորաստեղծ շարժմանը միանալու մասին ։ Քնեսեթում Պերեցի տեղը զբաղեցրել է Յորամ Մարցիանոն ։
2013 թվականի մարտին զբաղեցրել է Իսրայելի շրջակա միջավայրի պահպանության նախարարի պաշտոնը։ Այդ պաշտոնում հայտնի է դարձել ոչ միանշանակ որոշումներով, ինչպիսիք են մանրածախ վաճառքում անվճար ցելոֆանե փաթեթների արգելքը։ 2014 թվականի նոյեմբերի 9-ին հրաժարական է տվել կառավարության բյուջետային ծրագրերը չընդունելու պատճառով։ Քնեսեթում «Սիոնիստական ճամբար» կոալիցիայի ցուցակով 2015 թվականի սեպտեմբերին վերադարձել է «Ավոդա»։
2019 թվականի հուլիսին կրկին ընտրվել է «Ավոդա» կուսակցության նախագահ ։
Քաղաքական հայացքներ
Հասարակության զարգացման սոցիալ-դեմոկրատական ուղու և պետության սոցիալ-ուղղորդված քաղաքականության կողմնակից է։ Հանդես է գալիս նվազագույն աշխատավարձի բարձրացման, վարձու գրասենյակների գործունեության սահմանափակման, աշխատավարձը նվազեցնող և աշխատողների իրավունքները խախտող գրասենյակների, պարտադիր կենսաթոշակի ներդրման, աշխատողի օգտին աշխատանքային օրենսդրության ուժեղացման օգտին։
Պաղեստինա-իսրայելական հակամարտության ոլորտում կողմնակից է 1967 թվականին Իսրայելի կողմից բռնազավթված տարածքների շուտափույթ խաղաղ կարգավորմանը և դադարեցմանը։ Նրա կարծիքով այն միջոցները, որոնք Իսրայելը ծախսում է բնակավայրերի պահպանման և օկուպացիայի վրա, նպատակահարմար է ուղղել իսրայելական հասարակության սոցիալապես թույլ շերտերի վիճակի բարելավմանը։ Ըստ Պերեցի՝ օկուպացիան առաջին հերթին «անբարոյական արարք է... և Իսրայելի հասարակության մեջ բռնության, բարոյական դեգրադացիայի և կոռուպցիայի աճի գլխավոր պատճառներից մեկը ։
Ծանոթագրություններ
Կատեգորիա:Իսրայելի քաղաքական գործիչներ Կատեգորիա:Իսրայելի պետական գործիչներ
Պոկրովկա (գյուղ, Ամվրոսիևսկի շրջան)
Պոկրովկա (Покровка), գյուղ Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Պոկրովկա գյուղում բնակվում էր 472 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ամվրոսիևսկի շրջանի բնակավայրեր Կատեգորիա:Ուկրաինայի գյուղեր
(8331) Դաուկինս
(8331) Դաուկինս (Dawkins), աստերոիդ աստերոիդների հիմնական գոտում։ Հայտնաբերվել է 1982 թվականի մայիսի 27-ին Կարոլին Շումեյկերի և Շելտ Բասի կողմից Պալոմարում ։
Միջին հեռավորությունը Արեգակից կազմում է 2,273649 ա. մ., առավելագույնը մոտենում է 2,0482 ա. մ. հեռավորության վրա և հեռանում 2,4991 ա. մ. ։ Արեգակի շուրջ մեկ ամբողջական պտույտ է կատարում 1252,23 երկրային օրվա ընթացքում, իր ուղեծրով շարժվելով միջինում 0,287488 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,98° անկյուն։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հրեամասոնական դավադրության տեսություն
Հրեամասոնական դավադրության տեսություն, դավադրության տեսություն է, համաձայն որի գոյություն ունի հրեաների (կամ հուդայականների) և մասոնների գաղտնի միություն, ում նպատակն է համաշխարհային տիրապետության հաստատումը ։
Ծանոթագրություններ
Կատեգորիա:Հակասեմականություն Կատեգորիա:Հակամասոնականություն Կատեգորիա:Դավադրության տեսություն
Գաջի-Սեյլի
Գաջի-Սեյլի, գյուղ Արևելյան Հայաստանի Ելիզավետպոլի նահանգի Արեշի գավառում ։
Բնակչություն
1908 թվականին գյուղն ունեցել է 281 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Ալաջա (Ճորոխի ավազան)
Ծանոթագրություններ
Կատեգորիա:Արևմտյան Հայաստանի գյուղեր
Կոմիտինի
Կոմիտինի  (Comitini), կոմունա Իտալիայում՝ Սիցիլիա մարզի Ագրիջենտո գավառում ։
Քաղաքի հովանավորն է Հակոբոս առաքյալը։
Ժողովրդագրություն
Բնակչության աճը։